da de da de da de fi en en en sv da nl de bar da da da da fr sv sv da da da da en da da da da da sv da de da de de da da es da da it da de
DR Big Band på A. P. Møller Skolen | Dansk Skoleforening for Sydslesvig e.V.
Billetindtægterne fra koncerten går til krigsramte børn i Syrien.
SLESVIG. Dansk Skoleforening for Sydslesvig inviterer til koncert med DR Big Band på A. P. Møller Skolen den 19. november.
Om formiddagen vil der være en skolekoncert for eleverne på de to danske gymnasier. Klokken 20 er alle interesserede inviteret til en koncert på skolen. Entreen er ti euro, og pengene vil gå ubeskåret til den indsamling for krigsramte børn, som Skoleforeningen har taget initiativ til.
DR Big Band er et af Europas førende bigbands og har en lang tradition for at spille i Sydslesvig. Det er dog efterhånden nogle år siden, bandet har gæstet mindretallet.
- Vi er utroligt glade for, at vi er blevet tilbudt to gratis koncerter. Det gør det muligt at forbinde en fantastisk koncertoplevelse med støtte til børn i nød, siger skolekonsulent Bjarne Stenger-Wullf.
DR Big Band spiller musik af Gil Evans - arrangementer fra Porgy and Bess og Sketches of Spain. Gil Evans regnes for en af det tyvende århundredes største personligheder inden for orkester-jazzen med et virke, der strækker sig fra begyndelsen af 1930erne frem til hans død i 1988.
Gil Evans yndede at kæde sin musik sammen i lange forløb, og komponisten og arrangøren Peter Jensen (basunist i DR Big Band) har sammensat to suiter af Gil Evans musik, der lige som en drøm vil lede lytteren rundt i Gil Evans univers på tværs af genre og tid.
Musikken vil blive opført i sin originale instrumentation, men solopartierne vil blive nyfortolket af DR Big Bands mange stærke solistiske stemmer. Særligt skal fremhæves trompetisterne Gerard Presencer og Mads la Cour, der så at sige deler rollen som Miles Davis.
DR Big Band blev etableret i 1964 på et tidspunkt da de københavnske jazzscener summede af liv, og byen konstant fik besøg af koryfæer fra USA. Bandet, der oprindeligt hed Det Nye Radio Danse Orkester, blev i de første år dirigeret af Ib Glindemann. Dirigenter som Thad Jones, Bob Brookmeyer og Jim McNeely og gæstesolister som Miles Davis, Stan Getz og Joe Henderson formåede - sammen med en perlerække af danske jazzmusikere - at gøre DR Big Band til den institution, som Ernie Wilkins kaldte »probably te best band in Europe«.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg